আত্মনির্ভর ভারতের সংকল্পে বড় সিদ্ধান্ত কেন্দ্রের!

ওয়েব ডেস্ক : দেশকে আত্মনির্ভর করতে এবং স্বদেশি ভাবনাকে এগিয়ে নিয়ে যেতে বড় সিদ্ধান্ত নিল কেন্দ্রীয় শিক্ষামন্ত্রক (The Ministry of Education)। এবার থেকে শিক্ষামন্ত্রকের আধিকারিক ও কর্মীদের সমস্ত কাজের জন্য ব্যবহার করতে হবে ‘জোহো অফিস সুইট’ (Zoho Office Suite)। একটি বিজ্ঞপ্তি জারি করে এমনটাই জানানো হয়েছে মন্ত্রকের তরফে।

বিজ্ঞপ্তিতে জানানো হয়েছে, জোহোর (Zoho) দেশীয় প্রযুক্তিতে তৈরি বিভিন্ন টুল গ্রহণের মাধ্যমে ডিজিটাল সার্বভৌমত্ব রক্ষার ক্ষেত্রে একটি বড় পদক্ষেপ নেওয়া হয়েছে। এর ফলে সরকারি তথ্য নিরাপদে থাকবে। এর আর কারণে আত্মনির্ভর ভবিষ্যতের ক্ষেত্রে ভারত অনেকটা এগিয়ে যাবে। বিদেশি পণ্যের উপর নির্ভরতা কমাতে এবং ভারতীয় ডিজিটাল পণ্যের বিকাশ বাড়াতেই এমন পদক্ষেপ নেওয়া হয়েছে বলে বিজ্ঞপ্তিতে বলা হয়েছে।

আরও খবর : পুলিশের হাতে গ্রেফতার পুলিশ! জুবিন গর্গ-মৃত্যু তদন্তে ধৃত খুড়তুতো ভাই

ইতিমধ্যে জোহোর একটি কলিং ও মেসেজিং অ্যাপ সামনে এসেছে। তার নাম হল আরাটটাই (Arattai)। ভারতের সাধারণ নাগরিকের কাছে এটা হোয়াটসঅ্যাপের বিকল্প হতে পারে বলে মনে করা হচ্ছে। এছাড়া উলা ব্রাউজারকেও (Ulaa Browser) সামনে আনা হয়েছে। যা টক্কর দিতে পারে গুগল ক্রোমকেও! এমনটাই মনে করছেন বিশেষজ্ঞরা।

উল্লেখ্য, গত ২১ সেপ্টেম্বর জাতির উদ্দেশে ভাষণ দিয়েছিলেন প্রধানমন্ত্রী নরেন্দ্র মোদি (Narendra Modi)। সেখান থেকে তিনি জানিয়েছিলেন, আমাদের জীবনের সঙ্গে জুড়ে গিয়েছে বিদেশি দ্রব্য। তা থেকে মুক্ত হতে হবে আমাদের। পাশাপাশি তিনি বলেছিলেন, ভারত স্বাধীনতা পেয়েছিল স্বদেশি অভিযানের মাধ্যমেই। আর স্বদেশি পণ্য আপন করার মাধ্যমে দেশের সমৃদ্ধি অভিযান শুরু হবে বলেও জানিয়েছিলেন তিনি। তার পরেই স্বদেশি ভাবনাকে এগিয়ে নিয়ে যেতে বড় ধরণের সিদ্ধান্ত নিল কেন্দ্রীয় শিক্ষামন্ত্রক।